b"\n_START_ARTICLE_\nCandy Dawson Boyd\n_START_SECTION_\nVida i formaci\xc3\xb3\n_START_PARAGRAPH_\nCandy Dawson Boyd va n\xc3\xa9ixer el 1946 a Chicago, Illinois. El seu nom de naixement \xc3\xa9s Marguerite Cecille Dawson. Els seus pares foren Mary Ruth Ridley i Julian Dawson. Boyd era la primera de tres germanes. Els seus pares es van divorciar i Boyd fou criada per la seva mare. Van viure a Chicago Del sud. Boyd aa estudiar en escoles de prim\xc3\xa0ria i secund\xc3\xa0ria segregades. El 1962 es va graduar en estudis secundaris.._NEWLINE_Despr\xc3\xa9s va estudiar a la Northeastern Illinois University. Va abandonar els estudis universitaris per involucrar-se en el Moviment dels Drets Civils. Va treballar per la <i>Southern Christian Leadership Conference</i>. El 1967 es va graduar en Belles Arts abans de ser professora a Chicago. El 1971 va anar a viure a Berkeley, Calif\xc3\xb2rnia, on el 1978 va obtenir un master i el 1982 es va doctorar a la Universitat de Calif\xc3\xb2rnia a Berkeley.  Boyd Tamb\xc3\xa9 treballat per Rainbow/PUSH.\n_START_SECTION_\nCarrera\n_START_PARAGRAPH_\nMentre era professora a Calif\xc3\xb2rnia, es va adonar de la manca de qualitat dels llibres infantils i per aix\xc3\xb2 va comen\xc3\xa7ar a escriure'n. En aquells moments va passar a ser professora de mestres. El 2007 treballava de directora de lectura i arts del llenguatge al Saint Mary's College de Calif\xc3\xb2rnia.\n_START_SECTION_\nObra\n_START_PARAGRAPH_\nBoyd ha escrit llibres infantils inspiradors, positius i realistes. L'amor, l'amistat, la mort, el rebuig, la responsabilitat personal, la cura dels altres i suportar els fracassos s\xc3\xb3n temes que apareixen a les seves obres. Molts dels seus llibres es focalitzen sobre els joves negres per tal de lluitar contra els estereotips envers els negres. La seva experi\xc3\xa8ncia en el Moviment afroameric\xc3\xa0 pels Drets Civils han influenciat en la seva obra. A Circle of Gold, el seu primer llibre, va guanyar el Premi Coretta Scott King."